[Foto’s] Motor skeur in twee ná botsingDie motor se wrak: Foto: ER24 ŉ Man in sy 30’s is in ŉ kritieke toestand na ŉ hospitaal geneem nadat hy Sondag met sy motor in Vanderbijlpark, Gauteng, teen ŉ boom gebots het. Werner Vermaak, woordvoerder van ER24, het gesê die botsing het omstreeks 13:00 in Frikkie Meyer-rylaan plaasgevind. “Die man het beheer oor sy voertuig verloor waarna dit teen ŉ boom langs die pad gebots het. Die trefslag het veroorsaak dat die motor in twee geskeur het,” het Vermaak gesê. Die man is ŉ paar meter van die wrak aangetref. “Hy was in ŉ kritieke toestand met erge beserings aan sy kop en bors. Hy is aan lewensondersteuningtoerusting gekoppel en na die Sebokeng-hospitaal gehaas vir behandeling.” Die oorsaak van die botsing is onbekend en word ondersoek. Die motor se wrak. Foto: ER24 Die motor se wrak. Foto: ER24